als_Latn dik_Latn sag_Latn
Kafe për Zemër
Lajm i mirë për konsumuesit e kafesë. Pirja e disa filaxhanëve kafe në ditë, pastron arteriet dhe shmang rezikun e sulmit në zemër.
Politiko
E Mërkurë, 4 Mars 2015 | 07:00
0 Komente.
Pirja e më shumë se një kafeje në ditë mund t’i ndihmojë njerëzit të shmangin arteriet e bllokuara, që janë një ndër faktorë kryesorë për sëmundjen e zemrës.
Kjo, sipas një studimi korean që mori për bazë 25 000 të punësuar meshkuj dhe femra të cilët iu nënshtruan kontrollit rutinë të shëndetit në vendin e tyre të punës.
Punonjësit që pinin katër deri në pesë filxhanë me kafe në ditë, kishin më pak të ngjarë që t’ju shfaqeshin shenjat e hershme të sëmundjeve të zemrës, sipas kontrolleve mjekësore. Gjetjet kanë rihapur debatin nëse kafeja është e mirë për zemrën. Kjo pasi ka shumë konfuzion kur është fjala për efektin e kafesë në shëndetin e zemrës.
Disa studime e lidhin rrezikun ndaj zemrës, me faktorë të tillës si nivele të larta të kolesterolit apo presionit të gjakut, ndërsa të tjerë sugjerojnë se disa pije mund të ofrojnë një mbrojtje të zemrës. Por ende nuk ka asnjë dëshmi bindëse, dhe hulumtimi i fundit nga Koreja e Jugut, botuar në revistën “Heart”, shtron vetëm diskutime.
Kafeja përmban kafeinë që shërben si stimulues, si dhe komponentë të tjerë të shumtë, por nuk është e qartë nëse këta mund të shkaktojnë dobi apo dëm për trupin e njeriut.
“Ndërkohë që ky studim ka nxjerrë në pah një lidhje të mundshme mes konsumit të kafesë dhe rrezikut më të ulët të bllokimit të arterieve, më shumë hulumtime janë të nevojshme për të konfirmuar këto gjetje”, thonë studiuesit.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn